مهو اكيد انا مش هكتب البوست دا عشان اقولك شكرا..اصل ماينفعش.. هقولك شكرا علي ولا ايه؟!! اقولك شكرا علي من 11 سنة لما جتلك مركز الابداع وكنت صغير ومش عارف انطق كلمتين علي بعض ومع ذلك نجحتني من اول اختبار وشجعتني.. علي روحك الحلوة وابتسامتك وشياكتك الي بتقابل بيها الناس في اي مكان.. عن جمال قلبك وانك بتحس وحط تحت كلمة بتحس دي مليون خط باي حد عنده مشكلة كانها مشكلتك.. او انك حد مهم بشكل يخض ومع ذلك بتتعامل مع اي بني ادام بتواضع الشخص الي لسة في اول طريقه مع ان في ناس في مناصب ااقل منك بتحط الف حد وحد عشان حد يوصلها.. مش عارف اقولك ايه ممكن يكون محدش قاله قبل كدا.. الموضوع اكبر من الكلام والله بجد..معندكش فكرة مدا الحب الي بحبهولك من وانا صغير وان اول مكان شدني للتمثيل هو مركزك مركز الابداع ودفعة عرض هبوط اضطراري وايامنا الحلوة الي كانوا كل يوم بيخلوني في حالة نشوة دايما للتمثيل والابداع فعلا.. تاريخك او انجازاتك انا اقل من اني اتكلم عنها ومعروفة للكل انا بس قلت اقولك كلام ممكن لو قاعد معاك مقدرش اجمعه بالشكل دا.. دا غير خجلك وتواضعك لما بتسمع كلمة حلوة..دا مش عشان مجرد موقف او حدث..قلبك الحلو الطيب بيعلمنا يعني ايه فن وانسانية..بتمني من ربنا اني دايما اشوفك مبسوط وناجح...وصدقني والله لا بوست ولا كلام في الدنيا يكفي جمال قلبك وطيبتك، بحبك يالي قلبك ابيض من لون النور